Store rådekolonier driver borgerne i Hadsund til vanvid. Fuglene larmer infernalsk og skider ned på pladser og børnehaver. Men borgerne kan ikke slippe for dem. Borgerne har indsamlet langt over 10.000 underskrifter mod de forhadte råger. - Vi sender underskrifterne til borgmesteren, Naturstyrelsen, Christiansborg og om nødvendigt også til EU, siger Finn Marhauer. Rågerne holder især til i tre store kolonier i Hadsund, blandt over en børnehave. - Jeg kan godt forstå, at borgerne er trætte af den infame støj, men jeg kan ikke gøre noget. Naturstyrelsen vil ikke give dispensation til at skyde dem før maj, når de har fået unger. Det synes jeg er tåbeligt, for det giver mere mening at skyde de voksne fugle nu, mens der kun er æg i rederne, siger Mogens Jespersen (V), borgmester i Mariagerfjord Kommune. - Men det vil være uetisk at skyde fuglene, både når de har æg og unger. Rågen er fredet ifølge EU's lister, siger Ivar Høst, vildtkonsulent i Naturstyrelsen.

Referat:
Borgerne i Hadsund er trætte af rågerne, som hærger byen, men der er ikke noget at gøre, for EU freder fuglene.